Recollim consells i recomanacions del Centre de Recerca en Sanitat Animal (CReSA) de l'Institut de Recerca i Tecnologia Agroalimentàries (IRTA) per a empreses elaboradores i botigues de vins.
Diferents estudis científics demostren que les característiques intrínseques del vi fa que aquest no pugui propagar el nou coronavirus, SARS-CoV-2, i que el seu consum és segur, sempre amb moderació.
Gràcies a al seu cicle, des de la verema, l'elaboració i l'emmagatzematge i distribució, és un producte segur.
Fa uns dies, l'equip expert del centre IRTA-CReSA va desenvolupar un recull d'informació amb consells dirigits a persones que treballen de cara al públic durant el confinament, amb informació també sobre la persistència del virus en diferents tipus de superfície ( IRTA Coronavirus SARS-COV-2 ).
L'INCAVI, que col·labora en molts projectes d'investigació amb l'IRTA, s'ha posat en contacte amb aquest equip expert per comptar amb més informació així com recomanacions per al sector del vi, viticultors, treballadors i consumidors.
El doctor en Ciències Biològiques i cap de la Unitat d'Alta Biocontenció de l'IRTA-CReSA, Xavier Abad, explica que: "la matèria prima del vi, el raïm, té poca afectació d'activitat humana perquè, un cop recollida, comença el processat i elaboració amb molt poca intervenció manual".
També, amb la fermentació alcohòlica es generen efectes perniciosos per la persistència vírica en general i del virus SARS-CoV-2 en particular.
Concretament en el producte final, el vi, al tenir unes condicions de pH àcid i quedar sotmès a unes temperatures concretes durant un període de temps prou perllongat, setmanes o mesos per la seva criança, una hipotètica contaminació de SARS-CoV-2 en el vi durant el procés de producció no tindria cap efecte perquè el virus s'inactivaria molt abans en la tina o en ampolla.
Hi ha altres estudis, com ha avançat Abad, que demostren que coronavirus com el SARS-CoV-2 o el SARS-CoV-1 s'inactiven als pH habituals del vi i que s'inactiven completament en medis líquids, com és el vi, en un període d'un parell de setmanes, períodes molt més curts que els associats a l'elaboració, distribució i consum.
Per tant, conclou Abad, "el vi seria un producte del tot segur, en aquest aspecte".
Pel que fa les empreses elaboradores, han de tenir com a focus el treballador ja que és la font de la possible contaminació del coronavirus cap al vi o cap a un altre treballador.
Per tant, distanciament social, mascaretes de roba, quirúrgiques o idealment FFP2, i guants preferentment de nitril.
Pel que fa a les botigues de vi, el focus de contagi no serà el vi, que portarà setmanes al celler i a la botiga, si no en el vidre o l'etiqueta de l'ampolla perquè poden estar en contacte per persones portadores.
Per tant, seria recomanable proporcionar gel hidroalcohòlic a l'entrada de la botiga o guants de nitril.
També, una altra opció seria permetre la manipulació lliure, però entregar les ampolles al comprador després de fregar-les amb paper o tèxtil amarat amb etanol o propanol al 70%, efectius desinfectants per a la SARS-CoV-1 i SARS-CoV-2.
De tota manera, Xavier Abad puntualitza que si, dissortadament s'hagi contaminat l'ampolla per una ditada carregada de virus d'un infectat, aquest hauria deixat de ser infecciós en poc menys d'una setmana a temperatura ambient, en el pitjor dels casos.
En definitiva, el vi no tindrà cap paper en la transmissió del SARSCoV2 tenint en compte el seu origen, o procés de fabricació i els escassos riscos es concentrarien en el moment de la distribució, degut a la manipulació de clients i botiguers; uns riscos, per altra banda, fàcilment gestionables i eliminables.
Els estudis científics que es tenen en compte són: